U-I-93/21
Natisni
Opravilna št.:
U-I-93/21
Datum odločitve:
16. 5. 2022
ECLI:
ECLI:SI:USRS:2022:U.I.93.21
Akt:
Odlok o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (Uradni list RS, št. 46/21), 5. in 6. odst. 9. čl., 3. odst. 10. čl. in 11. čl.
Izrek:
Postopek za začetek postopka za oceno ustavnosti in zakonitosti petega in šestega odstavka 9. člena, tretjega odstavka 10. člena in 11. člena Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (Uradni list RS, št. 46/21) se ustavi.
Evidenčni stavek:
Ustavno sodišče ustavi postopek, če pobudnik ne da zahtevanih podatkov.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 25.4.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Anton Pregelj, Renče
Datum vloge:
7. 4. 2021
Vrsta odločitve:
sklep
Vrsta rešitve:
ustavitev
Dokument:
US33196
Dokument v PDF obliki:
U-I-93-21.pdf
208 KB
Prenesite datoteko
U-I-93/21-7
16. 5. 2022
SKLEP
Ustavno sodišče je v postopku za preizkus pobude Antona Preglja, Renče, ki ga zastopa Anton Pregelj, odvetnik v Ljubljani, na seji 16. maja 2022
sklenilo:
Postopek za začetek postopka za oceno ustavnosti in zakonitosti petega in šestega odstavka 9. člena, tretjega odstavka 10. člena in 11. člena Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (Uradni list RS, št. 46/21) se ustavi.
OBRAZLOŽITEV
1. Pobudnik je vložil pobudo za začetek postopka za oceno ustavnosti in zakonitosti petega in šestega odstavka 9. člena, tretjega odstavka 10. člena in 11. člena Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (v nadaljevanju Odlok). Na podlagi 14. člena Odloka o določitvi pogojev vstopa v Republiko Slovenijo zaradi zajezitve in obvladovanja nalezljive bolezni COVID-19 (Uradni list RS, št. 55/21, 60/21, 63/21, 65/21, 68/21 in 73/21) je Odlok prenehal veljati.
2. Če je predpis med postopkom v izpodbijanem delu prenehal veljati ali pa je bil spremenjen ali dopolnjen, Ustavno sodišče odloči o njegovi ustavnosti oziroma zakonitosti, če pobudnik izkaže, da posledice njegove protiustavnosti oziroma nezakonitosti niso bile odpravljene (prvi in drugi odstavek 47. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS).
3. Ustavno sodišče je pozvalo pobudnika, naj pojasni, ali pri pobudi vztraja. V primeru, da pri njej vztraja, naj izkaže okoliščine, iz katerih bo razvidno, katere posledice protiustavnosti oziroma nezakonitosti niso bile odpravljene ter navede okoliščine, ki obstoj takih posledic potrjujejo. Hkrati je pobudnika opozorilo na posledice, če v danem roku na poziv ne bo odgovoril.
4. Ker pobudnik na poziv ni odgovoril, je Ustavno sodišče postopek ustavilo.
5. Ustavno sodišče je sprejelo ta sklep na podlagi druge alineje četrtega odstavka 25. člena ZUstS in tretje alineje tretjega odstavka v zvezi s petim odstavkom 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: v sestavi: predsednik dr. Matej Accetto ter sodnici in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sklep je sprejelo soglasno.
dr. Matej Accetto
Predsednik